《月下自寒山还至莲花峰下》
清代·方朝

西阁寒日没，策杖寻松径。归鸟半在巢，山家烟火静。

清月流素辉，幽篁生虚听。依然向来路，云影飞无定。

欲逐樵人踪，尽识山中胜。行行见柴门，寒潭似清镜。

作者简介：清广东番禺人，居苏州，字东华，一字寄亭，晚号芬灵野人。方还弟。国学生。幼失明，十三四岁始愈。诗文与兄齐名，称广南二方，亦称吴中二方。有《勺园集》。